ΤΠΕ+και+Εκπαίδευση+στην+Ελλάδα

Η εισαγωγή της Πληροφορικής στην ελληνική εκπαίδευση ξεκίνησε από τα Τεχνικά-Επαγγελματικά και τα Πολυκλαδικά Λύκεια κατά την περίοδο 1983-1985. από το 1992 επεκτάθηκε στα Γυμνάσια και από το 1998 προχώρησε στο Γενικό Λύκειο. Πρόσφατα επεκτάθηκε στην ΑΒάθμια με την εισαγωγή ενδεικτικού προγράμματος σπουδών και εξοπλισμό μέρους των σχολείων με υπολογιστές. Ο προβληματισμός σχετικά με το επίπεδο από το οποίο έπρεπε να διδάσκεται η Πληροφορική απαντήθηκε σε μεγάλο βαθμό με κριτήρια που ικανοποιούσαν τις κοινωνικές πιέσεις για πληροφοριοποίηση του σχολείου και όχι παιδαγωγικού ή διδακτικού χαρακτήρα. Στα μέσα της δεκαετίας του 1980 που ξεκίνησε η εισαγωγή των ΤΠΕ στο ελληνικό εκπαιδευτικό σύστημα δεν ακολουθήθηκε η καθιερωμένη πρακτική που ξεκινούσε με πειραματική φάση πριν τη γενίκευση και την καθολική εφαρμογή που ήταν διαδεδομένη διεθνώς. Καθιερώθηκε ντε φάκτο ένα μοντέλο μαθήματος γενικών γνώσεων αλφαβητισμού στους υπολογιστές και όχι ένα μοντέλο που θεωρεί τις ΤΠΕ μέσο στήριξης της εκπαιδευτικής διαδικασίας. Στα πλαίσια αυτά, το μάημα της Πληροφορικής δεν μπορεί να θεωρηθεί ς ένα μάθημα επαγγελματικής κατάρτισης: στόχος δεν είναι η κατάρτιση ειδικών, αλλά οι μαθητές, τελειώνοντας το Λύκειο, να έχουν εξοικειωθεί με τις ΤΠΕ και να μπορούν να τις αξιοποιούν με ορθολογικό τρόπο για την επίλυση απλών προβλημάτων ή την επεξεργασία πληροφοριών. Για πρώτη φορά ένα Ενιαίο Πλαίσιο Προγράμματος Σπουδών (ΕΠΠΣ) Πληροφορικής σχεδιάστηκε το 1997 θεσμοθετήθηκε το 1998. Βάσει αυτού, η ένταξη των ΤΠΕ στην Πρωτοβάθμια Εκπαίδευση βασίζεται από το ολοκληρωμένο μοντέλο και δανείζεται ιδέες από το πραγματολογικό. Η ένταξη στη Δευτεροβάθμια προτείνεται με βάση το πραγματολογικό μοντέλο, τα οποίο διανθίζεται και από ιδέες του τεχνοκρατικού μοντέλου. Τέλος, στον κύκλο «Πληροφορικής και Υπηρεσιών» του Ενιαίου Λυκείου και στον κλάδο Πληροφορικής των ΤΕΕ η ένταξη των ΤΠΕ ακολουθεί το τεχνοκρατικό μοντέλο. **ΟΙ ΤΠΕ ΣΤΟ ΓΥΜΝΑΣΙΟ** Η βαθμιαία εισαγωγή των ΤΠΕ στο Γυμνάσιο ξεκίνησε το 1992 και ολοκληρώθηκε σταδιακά μετά από μία περίπου δεκαετία. Σχεδόν το σύνολο των Γυμνασίων της χώρας διαθέτει εργαστήρι πληροφορικής με 10-20 υπολογιστές και περιβάλλον MicrosoftWindows.
 * ΟΙ ΤΕΧΝΟΛΟΓΙΕΣ ΤΗΣ ΠΛΗΡΟΦΟΡΙΑΣ ΚΑΙ ΤΩΝ ΕΠΙΚΟΝΩΝΙΩΝ ΣΤΗΝ ΕΛΛΗΝΙΚΗ ΕΚΠΑΙΔΕΥΣΗ **

Και στην Πρωτοβάθμια;